શાકની સાથે કઠોર ખાવાની ટેવ હોસ્ટેલમાં રહીને જે પડી હતી, એના ઉપર ઘરમાં કાપ મૂકવામાં આવ્યો છે. શાકમાંથી તેલના રેલા જે ડીસમાં ફેલાતા હતા એ તેલના ભાવોને કારણે બંઘ થઇ ગયા છે. શાકમાં તેલ ઓછું કરવાનું કહી કહીને હું હારી ગયો અને આ ગેસના ભાવોએ એ કરી બતાવ્યું છે એનો આનંદ મને એકલાને જ મળ્યો છે હાં ! બાસમતી ચોખા વિના ભાતની મજા જ ન પડે, અને ભાત વગરનું ભોજન ગુજરાતીના ગળામાં ઉતરે ખરું ? બ્રાઉન રાઇસના ફાયદાના લેખો ઘર્મપત્નીને ઘણા વંચાવ્યા પણ બ્રાઉન રાઇસને બારણામાં પ્રવેશ મળ્યો નહિ, પણ આ ગેસના ભાવોને કારણે બ્રાઉન રાઇસ ઘરમાં ઘૂસી ગયો છે!